Qaren asmi tebda txelqit, yewet-d uḥemmal n waman yewwi kra yellan, ssidna Nnuḥ yella yeṭṭes deg tesga yenna-as i teslit-is ma twalaḍ kecmen-d waman di lkanun ssekker-iyi-d, dɣa mi twala aman deg lkanun ttefɣen-d tessekker-it-id, mi i d-yekker yeṣṣneɛ-d taflukt yenna-as i wat txelqit, kra i teddun ɣef lqaɛa ad yekcem ɣer teflukt-nni, kra yellan deg ddunit d aɣersiw, d amdan yedda d axel n teflukt-nni ḥaca mmi-s d tmeṭṭut-is ugin ad ddun, dɣa i cciyeɛ Nnuḥ yiwen ufrux yenna-as ruḥ ẓer ma tban-d lqaɛa, mi yewweḍ yufa aṭas n lǧifat yeqqim itett ur d-yuɣal ara, dɣa yessxeḍ-it-id Rebbi yerra-t d isɣi siwa deg lǧifa ara itett, dɣa iciyyeɛ titbirt mi tewweḍ twala akal teɛfes fell-as tewwi-id akal deg tqejjirin-is, dɣa ikaremitt-id Rebbi, nettat yellan tesɛa tiqejjirin d timellalin uɣalen-t d tizeggaɣin, yerna ur ilaq ad ttteččeḍ.